Den blir opptil 80 cm høy. Planten er grågrønn og som regel hårløs. Stenglen er nedliggende og med ribber, men uten kanter. Bladene sitter spredt, og de er likefinnete med 3-5 par småblader. Bladspissen er omdannet til en slyngtråd, som tidvis er forgrenet. Småbladene er ovale og læraktige med hel rand. Blomstringstiden er juni–august. De rødfiolette blomstene sitter i korte klaser, som har en lang stilk som går ut fra bladhjørnene. Frukten er en brun belg, som er 3–5 cm lang.